Senlis
<s>Senlis je grad i općina od 14,760 stanovnika i aglomeracija od 15,668 stanovnikana sjeveru Francuske u Departmanu Oise.</s>

<s>Geografske karakteristike</s>

<s>Senlis se nalazi na rubu Île-de-France i Pikardije, udaljen pedesetak km sjeverno od Pariza i 25 km od Aerodroma Charles de Gaulle sa kojima je povezan autoputem A1.</s><s>Grad se prostire se duž rijeke Nonette, između šuma kod Chantillyja i Ermenonvilla na raskršću važnih puteva.</s>

<s>Izvan starog centra koji je pod zaštitom i njegovih galo-rimskih i srednjovjekovnih bedem]]a, protežu se duž glavnih cesta predgrađa i zaseoci koji svjedoče o razvoju mjesta tokom 20 vijekova.</s><s>Taj srednjovjekovni grad ugostio je brojne francuske historijske ličnosti
od Huga Capeta, Louisa IX, do maršala Focha, Ane Kijevske do slikarice Séraphine Louis.</s>

<s>Historija</s>

<s>Senlis je osnovan u 1. vijeku za vladavine Rimskog cara Klaudija.</s><s>Nakon raspada carstva se 486. pridružio franačkom kraljevstvu Klodviga I. Nakon tog je 981. postao domena Huga Capeta, koji je u njemu 987. izabran za 
Francuskog kralja.</s><s>Od 10. do 12. vijeka monarsi su ondje podigli brojne sakralne građevine.</s><s>Tako je kraljica Adélaïde od Akvitanije podigla kapelu sv. Frambourga, kralj Louis VI Opatiju Chaalis a Ana Kijevska samostan sv. Vincent
.</s>

<s>Krajem 16. vijeka za Hugenotskih ratova, Senlis se odupro napadima protestantske lige, pa ga je zbog lojalnosti kralj Henri IV obdario brojnim privilegijama.</s>

<s>Kako se tokom 17. i 18. vijeka ekonomski i politički centar zemlje pomakao u Pariz, a nakon tog u Versailles, Senlisu je opao značaj.</s><s>Ali je je ostao popularno ladanje visokih funkcionera, koji su podigli vile i često boravili u njemu.</s>

<s>Francuska revolucija i nacionalizacija vjerskih objekata i pojedinih kraljevskih domena 1791. zadali su ozbiljan udarac gradu koji je bio podignut zahvaljujući kraljevskim i vjerskim privilegijama.</s><s>I pored toga Senlis i njegova okolica ostali su privlačni umjetnicima i intelektualacima, poput Jean-Jacques Rousseaua, Gérard de Nervala, Alexandra Dumasa mlađeg, Alfreda de Vignya.</s>

<s>Na samom početku Prvog svjetskog rat 2. septembra 1914.</s><s>Senlis je zapaljen, a njegov gradonačelnik pogubljen.</s><s>Krajem rata 1918. maršal Foch postavio je svoj štab u Senlisu.</s>

<s>Izgradnja novog autoputa A1 (1971.) i Aerodroma Charles de Gaulle (1974.) doveli su brojne nove stanovnike i novi impuls razvoju grada.</s>

<s>Pobratimski gradovi</s>

<s>Senlis ima ugovore o pobratimstvu sa slijedećim gradovima;
  Langenfeld, Njemačka
  Montale, Italija
  Pečerski rajon, Ukrajina</s>

<s>Izvori</s>

<s>Vanjske veze</s>

<s>Senlis (službene stranice) 
Opštine u Francuskoj
Gradovi u Francuskoj</s>

